
MINISTERIO PUBLICO TA SEPONEER UNO Y TA HIBA OTRO CORTE 
TA MOMENTO 
PA INVESTIGA PROCEDER DI 
MINISTERIO PUBLICO TAMBE 

PROBLEMA CU SUMINISTRACION 
DI CORIENTE TA SERIO 
TANTO MINISTER 
GLENBERT CROES 
COMO GERENCIA DI 
WEB TIN CU BAY CAS 


MINISTER WEVER: 


SALARIO MINIMO TIN UN 
GAP DI 700 FLORIN CU 
E MINIMO NECESARIO 
PA SOBREVIVI 


JONATHAN 
KALUGDAN A SALBA 
DI ACUSACION 
DI INTENTO DI 
MATA POLIS 

AWEMainta 
Local 
Dialuna, 7 November 2022 


E 
situacion a bira asina serio, cu cu- 
alkier splicacion cu ser duna, ya 
no tin hustificacion mas, al contrario 
ta medida drastico tin cu ser tuma pa 
asina pueblo sinti cu su interes ta ser 
sigura cu e medida aki 


Diasabra anochi, un biaha mas henter 
comunidad a sufri pa algun ora, e 
sector comercial a bolbe haya sla duro, 
ora cu den forma inespera, a surgi un 
‘black-out’ por completo cu a dura 
algun ora, causando daño grandi na 
diferente negoshi. 
Tabata di cinco ocasion cu e planta di 
WEB Aruba NV ta cay por completo for 
di funcionamento, lagando henter e 
pais den un scuridad cu solamente a 
wordo alivia pa un luna semi yen. 


Henter e bida nocturno a sufri perdida 
inmenso, turistanan cu a mira nan 
diasabra anochi bay perdi y caminda 
henter e sector turistico a wordo afecta 
formalmente loke a ocasiona perdida 
di miles di florin. 


Espectaculonan cu tabata bendi caba, 
mester a wordo cancela y asina por 
sigui menciona mas di e in comodidad 
cu a wordo ocasiona pa e ‘black-out’ 
aki cu a inicia for di algo cerca di 9’or 
di anochi y a dura pa mas cu dos ora 
largo. 
E momento a yega pa algun hende 
saca nan conclusion, principalmente 
esunnan responsabel pa e compania di 
awa y electricidad y e responsabilidad 
mas grandi ta cuminsa cerca e manda- 
tario concerni, esta Minister Glenbert 
Croes. 


No ta for di awor e mandatario aki no tin 
splicacion pa duna pueblo, al contrario 
e ta formando parti di un partido MEP 


cu for di 2017 a sigura pueblo cu nan 
lo percura pa reduccion di prijs di awa 
y coriente pero loke no a tuma luga. 
Al contrario tin in situacion asina serio 
cu ainda no por bisa e impacto cu e 
aumento di prijs di awa y coriente lo 
tin riba costo di bida diario pero sin 
duda esaki lo ta hopi grandi y Minister 
Glenbert Croes no tin hustificacion pa 
pueblo. 


E momento a yega pa e mandatario 
saca su conclusion y entrega su retiro 
como Minister, mirando e daño cu e 
maneho di su persona y di su gobierno 
ta causando na economia di e pais. 


Fuera di Minister Croes, esunnan 
responsabel of mas responsabel pa e 
situacion actual, ta sin duda esunnan 
cu ta manehando e compania di awa 
y electricidad desde cu e manda e dos 
funcionarionan halto cas a base di un 
‘golden handshake’ pero na luga cu 


e planta funciona ainda mas miho, e 
serie di black outnan a aumenta den 
forma alarmante. 


Diasabra por a scucha y lesa den 
rednan social cu e asunto aki ta duna 
e impresion cu lo por ta un sabotahe 
mirando e frecuencia cu esaki a bin 
ta pasando pero e hecho cu net un 
diasabra anochi, caminda luganan cu 
ta percura pa espectaculo den oranan 
di anochi den fin di siman, loke a pone 
cu mester a cancela cantidad di e 
actividadnan aki. 


No solamente gobierno di Minister 
Croes ta fayando den maneho di awa 
y coriente pero ta mesun partido aki a 
priminti pueblo cu nan lo tin solucion 
pa e asunto di prijs di awa y coriente 
prome cu nan a drenta gobierno na 
2017 y awe cinco aña despues, ainda 
nada di e promesanan cu nan a haci y 
cu nunca wordo cumpli. 


Problema cu suministracion di coriente ta serio 


Tanto Minister Glenbert Croes 
como gerencia di WEB tin cu bay cas 


Foto: WEB 

N 
o por aumenta salario minimo sin mas. Prome cu tuma e decision, mester haci 
e sondeonan necesario. Esaki tal loke Minister di Asuntonan Economico, Geof- 
frey Wever, a bisa den e conferencia di prensa siman pasa. 
Un decision asina por wordo tuma, pero despues di evalua tur aspectonan cu ta 
relevante na e tema aki. Asina por ehempel den ley ta para cu prome cu dicidi di 
aumenta e salario minimo,mester busca conseho di Sociaal Economische Raad. 
A haci e peticion aki caba y no por tuma un decision tanten cu e conseho no keda 
cla. “E decision mester ta uno bon balansa,” e titular di Asunto Economico a duna 
di conoce. 


Den e doctrina di inflacion, si e gastonan como comerciante subi, y 
diripiente e comerciante ta hay’e confronta cu gastonan di 
labor mas halto, cual ta un di e gastonan di mas halto di 
e comerciantenan, e ta nifica cu gastonan operacional 
ta subi y e lo afecta e margen di ganashi.. Tur rapport 
ta indica cu e ‘Cost of doing business’, ta un di e 
factornan mas importante cu e ‘labor expenses’ ta 
hopi halto na Aruba. Den un caso asina, loke e 
comerciante ta haci ta di inclui esaki den e prijs. 
y lo mira e inflacion con e ta cambia e ora ey cu 
aumento di prijs. 


Esaki ta un situacion preocupante,mirando 
cu ya caba Aruba ta importando tur e infla- 
cion internacional, door di e desaroyonan 
riba tereno GEO politico, cu Aruba no tin 
influencia riba dje. P’esey mester ta hopi 
cauteloso ora cu domesticamente ta tuma 
decision cu ta aumenta ainda mas e infla- 
cion. El a reitera cu pa tuma e decision aki, 
mester tin tur e debido consehonan na nan 
luga, pa e ta un decision responsabel. 


E ta admiti si cu e situacion ta dificil pa e ciudada- 
nonan di Aruba, si mira e salario minimo ta 1815 
y e bestaansminimum pa un persona ta rond di 2500 
florin. Pues tin un gap di 700 florin pa un persona bibando 
su so. Y si ta un famia di mayor cu dos yiu y ganando 
salario minimo, ta haci cu e gap ta enorme. “Tur esaki 
ta pone un presion enorme riba e stabilidad financiero 
den e casnan aki na Aruba, cu tur e consecuencianan cu 
esaki ta trece cu ne. 
E reaccion aki a bini despues cu for di Parlamentarionan 
di MEP a cuminsa señal di peticionnan pa aumenta e 
salario minimo. 


Minister Wever: 


Salario minimo tin un gap di 700 florin 
cu e minimo necesario pa sobrevivi 

Den documentonan entrega na Ministerio Publico di parti di Benny 
Sevinger tambe por reconoce e mesun forma di procede den otorgamento 
di tres pida tereno na Palm Beach cu grandura di 69507 meter cuadra, pa 
un proyecto di Waterpark, caminda inicialmente e ciudadano Hilda Croes 
Tromp a haci un peticion pa haya opcion riba e tereno aki, dia prome di 
September di 2004. Sin cumpli cu exigencianan relaciona cu e peticion 
aki, e persona aki ta pidi pa extende su peticion pa erfpacht ya cu ainda 
e no a keda completamente cla pa cumpli cu e exigencianan aki. Den un 
carta di director suplente di Directie Infrastructuur en Planning, entre otro 
por lesa: “Uit ons bestand is gebleken dat mevrouw Croes naast de optiev- 
ergoeding te hebben betaald, nog een SEIA aan u ter goedkeuring moet 
voorleggen. Dit blijkt ook uit haar schrijven d.d. 1 December 2004. Voorts 
wordt U hierbij geadviseerd om de door mevrouw Croes gepresenteerde 
bewijsstuk met betrekking tot financiering van het project, niet goed te 
keuren. Het betreft een accountantsverklaring van een buitenlandse 
persoon, opgesteld door een door ons onbekend buitenlandse accoun- 
tantskantoor, en geeft naar onze mening, geen garantie dat de financiering 
van het project gegarandeerd is.” 


HURISTA EVELYN 
Den un carta dia 9 d Mei 2005, Hilda Croes Tromp ta informa Minister cu 
henter e proceso pa prepara tur aspecto pa haya opcion riba e tereno 
y prepara e proyecto, esaki e ta haciendo den estrecho comunicacion y 
consulta cu oficina di abogado Croes Wever-Tchong, caminda practica- 
mente tur corespondencia tabata ser firma pa Evelyn Wever Croes. 
Algun tempo despues dia 7 di Maart di 2006, un carta firma pa Evelyn 
ta informa Minister cu e unico accionista di Impact Holding NV, lo wordo 
traspasa pa Morgan Investment NV estableci na Antias Hulandes. Mientras 
tanto den un carta di 19 di October 2005, Banco Central di Aruba a reac- 
ciona riba un asina yama “verzoek betrouwbaarheid Bank Leumi USA” cu 
lo ta e banco cu ta para garantia y CBA tin un observacion masha inte- 
resante den su carta: “om tot een meer betrouwbaar oordeel te komen 
omtret de finaciele positie van Bank Leumi USA, is het noodzakelijk om 
van het betreffende instelling (recente) gecertificeerde informatie op te 
vragen. Wij adviseren u dit te doen.” 
Ningun caminda esaki a ser confirma pero e proyecto a sigui, e iniciado 
di e proyecto a bende su accion cu e compania di Corsou y e proyecto a 
wordo construi pero despues a bati bancarota pero e tereno si ta keda 
wordo atendi pa e oficina di abogado di famia di Prome Minister Wever 
Croes. Si ta investiga aworaki e ciudadano Leoncita Arends ta na su luga 
pa e caso di e waterpark aki y hasta otronan, ya cu ta mesun forma di 
procede a tuma luga den varios otro proyecto grandi cu tereno erfpacht 
caminda miyones a pasa di un man pa otro. Lo ta na su luga pa e Hues cu 
ta tratando e caso di Avestruz tira un bista den e documentonan aki, cu 
Corte no kier a acepta como parti di defensa di ex Minister Sevinger. 


Ministerio Publico ta seponeer uno y ta hiba otro Corte 


Ta momento pa investiga proceder 
di Ministerio Publico tambe 


L 
o yega e tempo sigur den futuro, cu Ministerio 
Publico tin hopi punto pa aclaria pa loke ta su 
forma di procede den acusacionnan cu e ta lanta 
contra un ciudadano y den mesun tipo di caso, ta 
dicidi cu no mester investiga. 
Dos siman pasa Ministerio Publico a dicidi di 
informa Parlamentario Benny Sevinger cu su 
stapel di “krantenknipsels” no ta suficiente pa 
inicia un investigacion contra di Prome Minister 
Evelyn Wever Croes, pa loke ta un envolvimento 
den un caso di bendemento di tereno di gobierno, 
na un grupo di inversionista. 


Ministerio Publico a dicidi di ‘seponeer” e keho 
cu Sevinger a entrega pero ainda no a debolbe 
na e Parlamentario, e stapel di documento cu a 
wordo entrega pa ser investiga. Seponeer e caso 
no mester ta un problema of un discusion pero sin 
duda e ta bira un problema y un discusion ora cu 
Ministerio Publico mes ta mustra “overduidelijk” 
cu e ta midi cu dos midi ora di eherce husticia. Ora 
cu analisa tur loke a bin dilanti den e caso Avestruz 
te cu awor, por mira cu den e caso aki Ministerio 
Publico ta dicidido pa persigui algun hende cu a 
traha cu ex Minister Sevinger den loke ta otorga- 
mento di tereno na hende cu despues a bira bende 
esaki (e compania cu ta door di e tereno) cu otro 
inversionistanan. 

J 
onathan Kalugdan a insisti durante tratamento di 
e caso cu ningun momento tabata su intencion pa 
mata e Polis. E tabata simplemente un accidente ora cu 
el a trata di huy pa evita control di e polisnan. Hues na 
final a bay di acuerdo cu su splicacion, y a absolve di e 
acusacion principal di intento di mata, pero si a hay’e 
culpabel di maltrato severo, menasa y posesion di arma 
di candela. 


Diabierna mainta tabata e momento di sentencia pa e 
acusado aki. “Bo ta culpabel cu riba prome di mei di e aña’ki 
a comete maltrato severo, menasa y posesion di arma di 
candela.” 


A splica e acusado cu e acusacion di intento di mata e polis 
no a keda proba. Esaki ta momento cu e acusado a dal un 
grito “Yes”. A sigui splica cu no a proba cu e intencion di e 
acusado aki tabata pa mata e polis. Pa proba esaki mester e 
acusado mester tabatin un actuacion cu ta mustra cu e kier 
a mata e polis. 


A splica tambe cu no a proba cu e acusado a bay cu velo- 
cidad halto riba e poste di luz mientras cu e polis tabata 
colga na e auto. E victima a hinca su man den auto di e 
sospechoso. No por descarta cu door di esaki el a causa un 
lucha pa control di e vehiculo. 


A menciona declaracion di un testigo, kende a bisa cu el a 
mira e auto ta zwaai riba caminda sin control. Esaki, Hues a 
bisa, ta prueba cu e acusado no tabatin control riba e stuur 
di e auto. Pues e acto aki a causa no intencionalmente el a 
auto a bay riba e palo di luz. 
Di otro banda, si a keda proba maltrato piso, menasa, y pose- 
sion di arma di candela. Banda cu e delitonan aki ta proba, 
tambe e ta castigabel. 


“Ta papia aki di un maltrato pisa contra un Polis. Bo actua- 
cion ta haci e trabou di polis dificil. Ademas, a falta respet 
na e funcionario cu tabata percura pa siguridad publico. Bo 


a viola integridad di e victima.” 
Den e otro acusacion, a tene cuenta cu e menasa cu arma 
di candela a tuma luga den un sitio publico. Hues a splica 
tambe cu a tene cuenta cu e acusado aki a yega di haya un 
condena pa algo similar, pa cual aworaki un castigo largo ta 
na su luga. P’esey el a impone un castigo di cinco (5) aña di 
prizon. 


E agente a pidi en total 50 mil florin pa daño material y 
inmaterial. E prome ta un suma grandi cu el a pidi pa overti- 
menan cu el a perde di gana. Hues ta haya cu esaki ta forma 
parti di su salario pa cual el a dicidi di otorga un compen- 
sacion pa esaki cu e acusado mester paga, esta 5 mil florin. 
Semper, el a splica e victima, e caminda ta keda habri cu e 
por cuminsa un civil pa pidi un suma mas grandi. Pa e daño 
emocional cu el a sufri tambe a otorga un suma di 5 mil 
florin. Pues un total di 10 mil florin, cu si e acusado no paga, 
e lo mester bay 85 cera. 


E acusado tin 2 siman pa pensa si e ta apela e sentencia aki. 
Probablemente e o no hacie, si mira e acusacionnan pisa y e 
castigo cu el a haya, ta loke Hof normalmente ta duna. 
Segun loke ta para den e proces-verbaal, dia prome di mei, e 
funcionario policial cu un colega tabata tene un control den 
trafico y a para un chauffeur cu a resulta e acusado aki. Cos 
a bay fout ora cu nan a puntr’e si e tin un arma di candela y 
el a recorda e arma di su amigo cu ta scondi den e auto. 


Segun e Polis su declaracion, el a hinca su man den e auto 
pa saca e yabi for di e switch, pero e chauffeur a wanta su 
brasa y a primi gasolin. El a lastr’e riba un distancia sin lage 
bay y despues a bay directamente riba un palo di luz. 


E acusado ta desmenti e version aki. Segun el a conta den 
Corte, ta berdad cu nan a puntr’e si e tin arma, el a spanta y 
a primi gasolin pa huy for di e sitio. Pero e polis na su banda, 
a gara na e stuur y tabata bir’e un banda, mientras cu e mes 
tabata ranca e stuur pa bay otro banda, pa evita di dal den e 
muraya di Imeldahof. Pero el a dal den e acera. 


Jonathan Kalugdan a salba di 
acusacion di intento di mata Polis 


7 


AWEMainta 
Local 
Dialuna, 7 November 2022 


Results of the 
Government of Aruba 
Treasury Bills issue: Afl. 20,000,000.00 
November 4, 2022 – February 3, 2023 


Issuance pursuant to the State Ordinance on Treasury 
Paper (AB 1987 no. 3), State Decree Treasury Paper 
(AB 1988 no. 6), and the State Decree no. 1 of 
September 23, 2022. 


The Centrale Bank van Aruba hereby informs that 
the Treasury Bills issue of November 4, 2022 for the 
amount of Afl. 20,000,000.00 with a maturity of three 
(3) months has been fully subscribed. The average 
discount yield of the Treasury Bills issue of November 
4, 2022 is 0.40 percent. 


Aruba, November 7, 2022 
Centrale Bank van Aruba 


Prijs di paki di toilet paper ta otro producto cu a 
subi drasticamente, sea cu ta e agencia ta haci 
esaki of ta e negoshi cu ta cumpra nan for di a 
agencia ta determina na cual prijs e ta bende 
esaki pero consumidonan a tuma nota cu prijs 
riba e bultonan grandi, a conoce pa algun marca 
un aumento di mas cu 12 florin. 
Ta birando un luho pa awendia uza un papel 
asina costoso pa limpia e parti delicado di un 
consumido pero esaki ta e rumbo cu inflacion ta 
hiba henter comunidad. 


Invasion di inflacion ta sigui 
den cantidad di negoshi 


N 
o ta pasa un siman cu e consumido ta wordo sorprendi pa cambi- 
onan di prijs den diferente negoshi, cambionan significante cu ta 
haci un diferencia grandi entre cumpra of no cumpra. 


Un producto of productonan cu a hala atencion for di algun dia caba 
pero cu den fin di siman a comproba esaki, tabata aumento di prijs di 
papel pa utilidad, sea ta rol di papel sanitario pero tambe loke ta conoci 
como “kitchentowels” caminda e cambio tabata drastico, no asina 
dramatico manera aumento di prijs di webo pero sin duda impactante. 


Ya for di algun tempo caba, por a nota cu cumprando un rol di cierto 
marca di kitchentowel, tabatin un diferencia notabel ora cu cumpra un 
solo rol, cu tabata costa 2.65 florin pero ora cu cumpra mesun marca, 
cu mesun rol dos den un paki, esaki ta costa 3.25, pues e ora un rol 
ta costa e consumido, practicamente 1.65 pa un rol den e paki di dos. 


Un oferta hopi atractivo y cu tabata wordo bon bendi pero den fin di 
siman aki por a nota cu e rol solitario, su prijs a subi pa 2.95 mientras 
cu e paki cu dos rol aden, a aumenta di 4.50, pues loke e consumido 
tabata paga antes a subi y awor un rol den e paki di dos, ta costa 2.50 
compara cu 1.65 prome cu e fiesta y abuso di inflacion a inicia princi- 
palmente den ultimo tempo. 


Fluctuacion di prijsnan ta increibel y algo hororoso ya cu tur fin di 
siman, cartera di consumidornan ta sufri otro impacto cu cambionan di 
prijs cu ta tumando luga y den tur tienda of supermercado, por scucha 
lamento di un pueblo cu ya no por absorba nada mas den su cartera 
mientras cu ainda tin simannan nan dilanti, caminda por spera ainda 
mas aumento di prijs di productonan. 


No ta excuus di hendenan pero ora cu bo mes ta testigo c’un dia prome 
un paki cu cinco lamunchi tabatin un prijs stipula di 2.25 anto ni 24 ora 
despues e prijs aki ta wordo cambia pa 2.95, pues den menos di 24 ora 
esaki a conoce un aumento, pa colmo ta mesun pakinan cu lamunchi 
c’un dia prome tabata costa 2.25, e dia siguiente a subi cu 70 cen y 
e consumido no por haci nada pa defende su mes den e situacion aki. 


Diferente situacion raro ta ser descubri den tiendanan, caminda tres 
bacoba tabatin un prijs marca ariba di 2.95 pero banda di dje tin un 
cinco bacoba pa 2.35 algo cu ta increibel pa compronde. 


Pa colmo prijs di bacoba ya no ta bay pa nan bunitesa ya cu mesun man 
di bacoba ora cu e ta bunita geel asina, fresco, ta costa mes caro cu 
ora mesun bacoba aki bira bruin mahos pero e comerciante ta pensa 
cu mester por tin un cliente cu no ta ripara cu e bacobanan a bira bieu 
di mas. 

D 
iasabra marduga den careda di 2’or polis a 
bay pabou di Brandweer Kazerne na Tanki 
Flip, unda cu un auto a cay den e greppel banda 
di panort. 
Na yegada polis a topa cu un Hyundai H1, 
gekenter den e greppel. E dos ocupantenan no 
a resulta herida, pero si ambos tawata bou influ- 
encia di alcohol. E auto lo tawata bayendo direc- 
cion pabou y pa un of otro motibo a hala bay na 
su man drechi y cay den e greppel. 


Mes ora a bay over na detene e chauffeur, cu a 
bay transportwagen Shaba. Pero e amigo tambe 
a cuminsa haci fastioso cu polisnan y e tambe a 
keda deteni.  
Pues tawata parce cu e no kier pa su amigo su so 
bay cera, pero e tambe. 


Ocupantenan di Hyundai Van deteni, 
despues di a cay den greppel 

D 
iabierna atardi polisnan a bay pa un bringa- 
mento den Parke Curason.  
Na yegada den e parke, nan a wordo dirigi parti 
pabou di e veld di futbol, eynan e victima tawata. 
Polis a compronde cu e victima te hasta a perde 
conocemento pa algun rato. E agresor mas cu 
claro no a keda warda pa polis yega, y a bandona 
e sitio den un Kia Cerato color scur. 


A pidi ambulance na Parke Curason, pa 
Paramediconan controla e victima cu tawata for 
di tino un rato despues di e bringamento. Aunke 
cu e la bin bek na tino, polis tawata desea toch 
pa Paramediconan tira un bista, nan a cana cu 
ne bay unda e ambulance a para banda di pariba. 


No ta conoci kico a conduci na un bringamento 
den e parke aki, aunke cu mester bisa cu na 
varios ocasion e sitio aki ta conoci pa pelea y 
mas cos. 


D 
iasabra marduga algo pasa di 1’or un muhe posiblemente bou influ- 
encia lo a yega na Seaport Casino y a maltrata un muhe. Algun rato 
despues patruya cu a bay e sitio no a bin topa cu e persona pero lo a keda 
tira bista rond. Algo prome cu 2’or di marduga, polis a topa cu e muhe aki 
altura di Crystal Casino cu lo tin di haber cu e caso na Seaport Casino. 
Polis a para e patruya memey caminda y a acerca e muhe, y despues di a 
haci’e algun pregunta a bay over na detene pa maltrato. 


E muhe a keda discuti un rato cu e agentenan dicon ta detene e,  e la 
wordo splica e proceso y na yegada di transportwagen a hib’e warda di 
Playa unda cu e lo a wordo cera despues. 


Pelea den Parke Curason, 
a termina cu un persona a 
perde conocemento un rato 


Muhe cu a maltrata otro 
muhe dilanti Casino deteni 

E 
ta un modelo di produccion y di 
consumo cu ta encera pa com- 
parti, huur/lease, reusa, reparacion, 
recicla material y producto pa mas 
tempo posibel. Economia circular ta 
un solucion sistematico cu ta atende 
cu retonan global, manera cambio cli- 
matico, biodiversividad, perdida, des- 
perticio y polucion.   
          
E ta basa riba 3 principio:   
1. Elimina desperticio & 
polucion/contaminacion di aire 
2. reusa product y material 
(na nan balor mas halto) 
3. regenera naturalesa 


Economia circular ta un solucion 
sistematico cu ta atende cu reto 
global, bio diversividad, perdida, 
sushedad y polucion. Pa genera 
energia 
re-usabel 
y 
material 
e 
economia circular ta separa activ- 
idad economico di consumo di recur- 
sonan. E ta un sistema cu ta bon pa 
comercio, persona y medio ambiente. 


E prome principio di economia 
circular ta pa elimina sushi y polucion. 
Actualmente e economia ta basa riba 
e Sistema di tuma-traha-tira afo como 
desperdicio. Nos ta tuma material for 
di nos planeta, nos ta traha producto 
cu nan y eventualmente nos ta tira 
nan afo como desperdicio. Mayoria di 
e sushedad ta riba dump of inciner- 
ator y ta wordo elimina. E sistema aki 
no por keda pasobra e recursonan di 
nos planeta ta limita. 


E producto a wordo diseña pa e wordo 
tira afo. 


E concepto aki a ser introduci di 
productonan di duracion corto pa 
structura permanente manera edificio 
y caretera, sin puntra pa kico lo pasa 
despues ora no mester e mas. 


  
Di linear pa circular 
Door di cambia nos pensamento, den 
un economia circular un specificacion 
di cualkier diseño e material encues- 
tion ta bolbe drenta bek den circula- 
cion, kisas den un otro forma. 
Mayoria producto por circula door 
di mantene, comparti,reusa, repara, 
drecha, remanufactura y ultimo como 
recicla y wordo reusa. 


Elimina desperdicio den un economia 
circular.E concepto di un economia 
circular ta wordo acepta mas y mas. 


Companianan rond di mundo ta 
rediseña nan empake y nan produc- 
tonan cu producto re-usabel biologico 
of cu ta desintegra of hasta por come. 
Hopi compania ta adapta empake 
reusable pa elimina waste of simple- 
mente ta bende e productonan sin 
empake. Por ehempel e productonan 
ta wordo rediseña den forma solido 
en bes como producto likido den 
boter plastico. 


Pa elimina waste y polucion no ta 
limita na empake. Compania di texil a 
desaroya tecnologia pa tiña textil sin 
uza awa y asina elimina awa toxico. 
Ta haciendo uzo   eficiente den e 
proceso di tiñamento y tratamento di 
awa. Nos por stop contaminacion di 
nos planeta door di uza e principio di 
economia cicular. 


Economia Circular, kico e ta nifica pa Aruba? 

AWEMainta 
Politica 
Dialuna, 7 November 2022 


Miguel Mansur (Accion 21): 


Nos mesun mal maneho desde 2001 
a habri porta pa intervencion di Hulanda 


“E 
partido bieunan lo purba tur cos pa keda den poder, 
asina nan por fix nan mes (lesa directeurschap pa 
parlamentario cu kier retira), parti trabao pa amigo, bisi- 
ña, famia, pegado di bandera, yiu di secretaria etc. Mien- 
tras nan ta sigui sink e pais cu mas debe y tapa corupcion, 
nan integrante y sostenedonan ta purba gaña nan mes cu 
nan ta actua den beneficio di Aruba,” di e forma aki e lid- 
er di Accion21 Miguel Mansur ta cuminsa su declaracion 
bisando. 


E ta bisa tambe cu CAft ta e organo independiente encarga 
cu Aruba su supervision financiero, recientemente a 
constata cu gobierno no a cumpli suficiente den BAHA SU 
GASTONAN. Nan a demostra cu gobierno ta uzando entrada 
extra cu a drenta (riba lomba di pueblo) den forma di mas 
invoerrechten, BBO, accijns etc. debi na prijsnan mas halto 
pa disimula. Nan a recomenda pa Rijksministerraad imple- 
menta un medida riba gobierno, no riba pueblo. 


Desde 2015 Aruba tin un LAft (Landsverordening Aruba 
tijdelijk financieel toezicht) cu ta establece cierto norma pa 
Aruba no bati bancarota. Ora un pais bati bancarota ta nifica 
cu ambtenaar no por cobra salario, pensionado no por cobra 
pensioen, cuido medico ta sufri un collapse, enseñansa 
ta cay den otro pasbra no tin placa pa e.o. paga docente, 
produci y suministra awa y coriente ta bira dificil sin placa 


pa cumpra combustibel etc. “Politiconan por bula riba, bula 
abao, pero ta nos mesun mal maneho desde 2001 a habri 
porta pa intervencion di Hulanda.” 


Cierto parlamentario y partido kier pa boso kere cu gobierno 
y pueblo ta mescos pasobra segun nan, ta pueblo mester 
sirbi gobierno, mundo riba su cabes. E decision tabata sea 
pone un medida riba gobierno pa baha su gasto of gobi- 
erno lo pone mas medida riba pueblo pa hisa su entrada. 
Rijksministerraad a opta pa laga gobierno hisa su entrada 
door di impone mas medida riba pueblo y Accion 21 a critica 
esaki. “Nos partido semper lo scoge medida riba gobierno 
prome cu medida riba pueblo!” 


Awor e ‘partido di Status Aparte’ kier pa su votadonan pensa 
cu tabata un atake riba nos autonomia. E unico atake riba 
nos autonomia ta di esnan cu ta sigui gasta placa cu nos no 
tin den un manera ineficiente y inefectivo cu ta resulta den 
medida y mas medida riba nos pueblo. 


Un maneho sostenibel di finansa publico ta e miho garantia 
pa preserva nos Status Aparte y e nacion Arubano. Esnan 
den Parlamento cu no ta compronde esey mester bay duna 
pueblo nan placa bek paso nan no ta sirbi. 


Den nan desesperacion pa keda relevante nan ta bolbe purba 
lanta calumnia riba e tres ex-candidatonan cu ya no ta forma 
parti di nos partido despues di eleccion 2021. Bestuur di 
Accion 21 tabata den proceso di expulsa uno, suspende 
un otro y e di tres tabata riba non-actief boluntario pendi- 
ente e resultado di decision di directiva. Ambos persona cu 
procedemento contra nan tin historia problematico den otro 
organisacion y incluso otro partidonan cu nan a forma parti 
di dje. Manera nos a relata den nos comunicado di prensa 
e tempo ey, Accion 21 semper lo scoge interes general riba 
interes personal, un concepto aparentemente desconoci pa 
e partido mas grandi di coalicion. 


Gabinete Wever-Croes II no por biba cu CAft a desenmas- 
cara nan mal maneho y recomenda un aanwijzing pa evita 
medida riba pueblo. Den un forma deshonesto, cu a bira 
nan marca politico, e gobierno di gañado kier disfrasa nan 
fayonan como un atake riba nos autonomia. Esnan cu a 
drenta politica pa mehora nan economia personal y esun di 
nan famia y amistadnan, ta e berdadero menasa pa Status 
Aparte y e nacion Arubano. 

AWEMainta 
Comunidad 
Dialuna, 7 November 2022 


T 
a birando mas y mas dificil pa haya 
areanan no urbanisa na Noord, pero 
esey ta bay cambia pronto danki na Ewald 
Biemans, Grete Marie (Ree) Case, y Bucu- 
ti & Tara. Hunto nan a sponsor y doneer 
aproximadamente 12 hectar di tereno cu 
lo wordo protegi como un reserva natural 
pa publico y futuro generacion di Aruba 
por disfruta. 


Preservando Aruba Pa Aruba 
Como un di e ultimo propiedadnan priva 
den Noord cu no a wordo desaroya, e 
reserva natural/parke ta cuminsa dilanti 
di Imeldahof, ta pasa dilanti e Misa di 
Noord y ta extende ful te cu Scol Basico 
Washington. E terenonan tin enorme balor, 
y enbes di desaroya proyectonan di hotel, 
condos of restaurant, Biemans, Case y 
Bucuti & Tara a bini hunto pa sponsor y 
doneer nan propiedadnan pa nan por 
wordo protegi pa semper. Asina natura- 
lesa no ta continua di wordo destrui y e 
comunidad di Aruba por disfruta di un 
parke yena di Aruba su flora y fauna nativo 
den e area di Noord. 


The Bucuti & Tara Nature Preserve 
The Bucuti & Tara Nature Preserve ta 
tereno protegi. Vehiculonan motorisa di 
cualkier tipo ta prohibi. E parke ta cas na 
un gran number di e 280 especie di paha- 
rito, cu ta inclui Wara Wara, Shoco, Prikichi, 
y otro animalnan nativo. Eventualmente, 
residente y turista lo por bishita e reserva 
cu lo tin areanan trankilo pa cana, core of 
sinta. 


E parke su anuncio ta coincidi cu e aniver- 
sario di 35 aña di Biemans su Bucuti & 
Tara Beach Resort na Eagle Beach. Pa 
conmemora e aniversario, Bucuti & Tara 
ta reflexionando riba su historia. Biemans 
ta corda con hopi naturalesa tawata tin 
na Aruba ora e la muda 60 aña pasa. Cu 


e boom den turismo cu a resulta den su 
compromiso pa protege Aruba su beyesa 
y naturalesa, e la converti Bucuti & Tara 
den un di e hotelnan di mas eco-certifica 
na mundo. 


Un historia di conservacion y 
proteccion di nos medio ambiente 
Biemans a establece e Comite di Medio 
Ambiente di AHATA (Aruba Hotel & 
Tourism Environmental Committee) y a 
cuminsa un programa yama Sponsor- 
Un-Miya (Sponsor-a-Mile) 30 aña pasa. 
E ta continua di introduci programanan 
di certificacion ecologico cu ta yuda otro 
hotelnan na Aruba cuminsa cu nan mes un 
procesonan di certificacion. Entre su inici- 
ativanan mas aprecia ta su dedicacion na 
siña studiantenan jong con pa cuminsa 
cu nan mesun proyectonan empresarial 
y iniciativanan eco-friendly, dunando 
lecturanan na Universidad di Aruba, y invi- 
tando researchers, coleganan den sector 
turistico y studiantenan pa siña mas 
tocante e programa medio ambiental di e 
hotel. Ademas di esey, na Bucuti & Tara e 
ta fundamental pa solamente recomenda 
y incentiva huespednan pa conoce nos 
isla den un manera cu no ta destrui natu- 
ralesa, por ehempel door di haci excur- 
sionnan di naturalesa den Parke Arikok, 
enbes di haci tournan riba atvs of utvs. 


E hotel ta bay continua cu su iniciativanan 
ecologico door di yuda reforesta e parke 
cu nan a yuda funda. Un di e proyectonan 
plania ta pa planta 35 mata indigeno 
den honor di Bucuti su 35 aña di exis- 
tencia. “Como e prome y unico hotel certi- 
fica Carbon Neutral den Caribe, awo nos 
trabou ta cuminsa pa cuminsa reforesta 
e terenonan cu matanan indigeno y traha 
camindanan natural y no invasivo pa hende 
por cana, core of sinta den parke. Den 
futuro, Aruba su poblacion lo por disfruta 


di The Bucuti & Tara Nature Preserve, cu lo 
wordo conoci como The Bucuti Tara - GMC 
Park,” Ewald Biemans, doño/CEO di Bucuti 
& Tara Beach Resort, ta conta. “Bucuti & 
Tara su aniversario ta duna nos un opor- 
tunidad pa reconoce 35 aña di impac- 
tonan positivo na Aruba su comunidad y 
economia. Nos ta desea di continua nos 
historia door di preserva Aruba su natura- 
lesa precioso y delicado.” 


Pa haya sa mas bishita www.bucuti.com. 


Photo credit: Bucuti & Tara Beach Resort, Aruba. 


E. Biemans, G.M. Case y Bucuti & Tara 
ta creando un parke pa preserva naturalesa di Aruba 


Un regalo pa Aruba den honor di Bucuti & Tara su aniversario di 35 aña 

AWEMainta 
Comunidad 
Dialuna, 7 November 2022 


D 
iadomingo Minister di Turismo y Salud Publico Sr. Dangui Oduber ta- 
bata presente na General Aviation caminda a tuma luga e prome even- 
to internacional di “Sustainable Air Transportation” aki na Aruba. Durante 
e evento a tuma luga tambe e prome vuelo electrico den Caribe Hulandes. 
Esaki sigur ta un momento historico den aviacion di Aruba y e ta yena bo 
cu orguyo pa presencia algo asina. Presente tabatin tur e 6 CEO/Managing 
Directors nan di e aeropuertonan den Caribe Hulandes (Dutch Caribbean 
Cooperation of Airports (DCCA). E meta pa esaki ta pa promove transporte 
aereo mas sostenibel, stabiel, cu tarifanan mas accesibel y miho conexion 
entre e islanan di Reino Hulandes. 


E evento internacional di “Sustainable Air Transportation” ta un combi- 
nacion di un seminario y un workshop y e lo tin un duracion di 1 siman. 
E meta di e evento internacional aki ta pa mehora e conexionnan entre 
e aeropuertonan di DCCA, trece un mehoracion cu ta sostenibel y crea 
un red di e conectividad interinsular cu ta mas accesibel pa un y tur. E 
desaroyo aki tambe lo bay yuda impulse e crecemento economico entre e 
islanan den Reino Hulandes. 
Otro aña Aruba ta cumpli 100 aña den aviacion conectando nos isla cu 
mundo henter. Awor nos ta na caminda pa e proximo era den aviacion cu 
uzo di avionnan electrico. E model di e avion electrico cu a lanta vuelo ta 
“The Pipistrel Velis Electro”. Minister Oduber ta respalda e era nobo aki 
caminda lo bay uza tecnologia cu no ta bay haci uzo di combustibel fossiel, 
cuidando asina nos madre tera. 


Minister Oduber semper ta kere den innovacion y ta tuma su decisionnan 
no solamente a base di esaki pero tambe ta tene e aspecto di nos medio 
ambiente na cuenta. Un ehempel di innovacion ta e Aruba health App cu 
a crea un sinergia entre salud y turismo caminda tur data tabata central, 
esaki sigur a facilita Gobierno como tambe e biahero. E Aruba health App 
no a para eynan y a sigui desaroya su mes haciendo Aruba e prome pais 
den Caribe y Americas cu a habri su frontera uzando un certificado di 
corona digital. 


Pero Aruba no a para eynan, e proyecto di Aruba Happy One Pass ta cla 
pa wordo ehecuta. E proyecto aki lo bay yuda na promove nos turismo, e 
lo transforma e experiencia di cada un bishitante, ofreciendo nan e miho 
calidad di servicio prome cu nan stap den e avion rumbo pa nos isla. E 
obhetivo principal di e “Seamless Travel Experience” ta pa fomenta un 
proceso di biahe ful digitalisa y mas eficiente pa biaha for y pa Aruba. 


Minister Dangui Oduber ta manda palabra di pabien na henter e Dutch 
Caribbean Cooperation of Airports pa tur nan esfuerso pa lansa e prome 
“International Air Transportation Event”. E mandatario a expresa cu 
Aruba ta hopi humilde di por a wordo scogi p’e momento historico aki den 
aviacion. 


“Flight to the future” 


Prome vuelo electrico 
a lanta for di Aruba 

AWEMainta 
Comunidad 
Dialuna, 7 November 2022 


D 
ia 6 di november 2022 tabata un dia 
historico pa aviacion den region Ca- 
ribe, cu e prome vuelo electrico realisa 
den Caribe Hulandes cu e Pipistrel Ve- 
lis Electro di Royal NLR. Cu e vuelo aki 
a inaugura oficialmente e prome even- 
to internacional di transporte aereo “A 
Flight to the Future”, organisa pa Aruba 
Airport Authority N.V. (AAA) den nomber 
di Dutch Caribbean Cooperation of Air- 
ports (DCCA). 


Minister di Transporte, Integridad, 
Naturalesa y Asuntonan di adulto mayor 
Ursell Arends, tabatin e honor di ta e 
prome pasahero den e vuelo electrico 
aki. “Esaki ta historia den proceso! Pa ta e 
prome pasahero abordo di un vuelo elec- 
trico den region Caribe tabata un honor 
y alabes un emocion. Sostenibilidad y 
innovacion ta un parti importante di 
e vision cu gobierno tin pa futuro y pa 
por tin e vuelonan electrico aki realisa 
den region ta un testimonio mas di nos 
compromiso pa explora, desaroya y 
implementa esfuerso sostenibel.” 


Den presencia di varios mandatario 
invita for di seis isla den Caribe, invi- 
tado special di Hulanda, Merca, Canada, 
Latino America, Central America, Europa 
y varios ehecutivo di diferente aeropuerto 
di Caribe, e Pipistrel Velis Electro a lanta 
vuelo pa 17:30PM cu a dura 15 minuut. 
E Pipistrel Velis Electro a yega Aruba 
siman pasa y a asambl’e den hangar di 
Aeropuerto di Aruba mes p’asina por 
ehecuta e vuelonan electrico durante e 


siman di “A Flight to the Future”. 


Dutch Caribbean Cooperation of Airports 
ta un cooperacion entre e seis aeropuer- 
tonan di Caribe denter di Reino Hulandes. 
DCCA tin como meta pa presenta dife- 
rente opcion di transporte aereo alter- 
nativo cu enfoke riba futuro, p’asina 
por mehora e conectividad interinsular 
entre e islanan di Caribe Hulandes haci- 
endo esaki uno mas accesibel, mas efici- 
ente y mas sostenibel. P’e motibo aki ta 
organisa e prome evento internacional 
di transporte aereo sostenibel “A Flight 
to the Future” cu ta tuma luga for di 7 pa 
11 di november na Aruba. 


“Servicio medico, mercado laboral, 
red social y e economia por beneficia 
di e conexionnan aereo mas accesibel 
y sostenibel”, segun presidente Joost 
Meijs den nomber di DCCA. 
Royal NLR - Netherlands Aerospace 
Centre, lo participa den e evento. P’e 
ocasion aki, e avion di investigacion 
electrico NLR, e Pipistrel Velis Electro, lo 
realisa varios vuelo electrico. Ademas,e 
vuelo di awe tawata e prome vuelo di un 
avion electrico den Caribe. Pipistrel Velis 
Electro ta un 2-seater propeller training 
aircraft cu ta completamente “powered” 
pa un electromotor cu por bula pa 
30 minuut, tumando en cuanto un 30 
minuut di tempo di reserva. Lo demostra 
e avion di investigacion electrico di NLR 


tambe den e hangar na aeropuerto pa e 
comunidad di nos isla. NLR ta kere cu ta 
crucial pa involucra un y tur den e biahe 
pa un futuro di aviacion sostenibel. 


Durante henter e siman di e evento, lo tin 
diferente discurso y lo haci varios presen- 
tacion, alabes lo realisa diferente panel 
di discusion, lo provee varios master- 
class y lo realisa algun demostracion 
diario di vuelo electronico cu Pipistrel 
Velis Electro na nos aeropuerto. E cono- 
cemento comparti durante e siman di e 
evento lo ta diferente tur dia. 
E temanan clave lo ta: 
“Discover the Undiscovered”, enfocando 
riba aviacion sostenibel 
“Built for Experience”, enfocando riba 
turismo sostenibel 
“Pushing the limits: changing the 
Future”, enfocando riba operacionnan 
na aeropuerto sostenibel 
“Reality Check”, enfocando riba inves- 
tigacionnan andando y inversionnan 
“Connecting Generations”, dunando e 
comunidad un oportunidad pa experi- 
encia e Pipistrel Velis Electro di cerca. 


Ainda tin posibilidad pa registra y atende 
e evento aki di manera virtual cu lo ta 
transmiti “live” a traves di www.dccaair- 
ports.com/live di 7 pa 11 di november 
2022. Pa mas informacion tocante 
e evento y pa por registra participa- 
cion virtual, por bishita e website www. 
dccaairports.com. 


Prome vuelo electrico historico den Caribe 


Inauguracion oficial di e evento 
“A Flight to the Future” 
“A Flight to the Future” di DCCA 

R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


N 
a november biblioteca ta presenta un ex- 
posicion di grupo den cuadro di su Festival 
di Buki pa Mucha. Tema ta ‘Biba Natura-Lesa!’. 
Esaki ta un exposicion di un grupo di 20 artista, 
artesano y fotografonan. Biblioteca a pidi e gru- 
po pa participa cu un obra cu ta un expresion di 
e tema. E grupo meta ta mucha di tur edad. E ex- 
posicion ta habri dialuna dia 7 di november en- 
tre 5or y 7or y ta keda habri te cu diabierna dia 
2 di december. E exposicion ta pa mucha pero 
adulto tambe ta bon bini! 
E obranan ta pone un focus special riba bunitesa 
di naturalesa, e amor pa naturalesa y e neces- 
idad pa cuida nos naturalesa den un manera cu 
mucha por comprende y aprecia. Un mencion 
special pa artista Paul Wong cu a ilustra e buki 
pa Festival di Buki pa Mucha y cu ta obtenibel na 
libreria como e Regalo di siman. Lo tin muestra 
di e buki den exposicion aki. 
Participantenan di Exposicion ‘Biba Natura- 
Lesa!’ ta:  Ad Rekkers,  Anita Huygen, Carmen 
Tujeehut, Gina Jie Sam Foek, Ilse Knijn, Janine 
Flanegin, Cream of Wu, John Gray, Alumnonan di 
FAMA cu ta haya les di King Lie Kwie, Alumnonan 
di EduArt cu ta haya les di Natusha Croes, Nimia 
Geerman,  Omaira Silva,  Paul Wong,  Robby 
Solognier, Roelie Groenewegen, Sheila Werleman, 
Sjoerd Canninga,  Vanessa Paulina  y Yndirah 
Luydens. 
E exposicion ta den Sala di exposicion di biblio- 
teca na Playa. Actividadnan di atardi pa mucha 
ta tuma lugar akinan di 3or pa 4or den siman di 
7 pa 10 di november. 


Exposicion Biba Natura-Lesa! 

H 
opi hende ta pensa cu cultura ta evenementonan rond 
di por ehempel Dera Gay, Carnaval y 18 di Maart. Pero 
cultura ta hopi mas, e ta e forma di biba di hende, cada ex- 
presion humano. Esaki ta importante pa sa, pasobra e ta 
yuda nos realisa cu ya caba nos tin hopi cultura presen- 
te na San Nicolas. Tin musica, artesania, cuminda, religion, 
museo y monumento. Na Aruba nos tin e tendencia di no 
gosa suficiente di tur bendicionnan cu nos tin, incluso nos 
cultura. Nos tin cu reconoce, aprecia y celebra tur forma di 
cultura cu nos tin. 


Di mes tin hopi espacio pa amplia actividadnan cultural 
pariba di brug. Den mi opinion mas actividad cultural, lo 
trece mas hende hunto, trece mas union y ta trece opor- 
tunidad pa comercio crece. Ademas, mas actividad positivo 
y crecemento economico lo eventualmente resulta den mas 
siguridad den e barionan. 


Dia 4 di april 2022 mi a presenta un mocion pa Gobierno 
(sigui) inverti den San Nicolas como 
“Cultural Heritage City”. E idea tras di e mocion aki ta pa 
Gobierno inventarisa cua actividadnan cultural por wordo 
organisa pariba di brug (tambe) y yuda promove activi- 


dadnan di organisacionnan no gubernamental. 


Coleganan Ricky Hoek, Darlaine Guedez-Erasmus y ami mes a 
reuni riba e topico aki cu representantenan di Departamento 
di Cultura y di Enseñansa. Mirando cu e desaroyo aki lo rekeri 
esfuersonan riba tereno di cultura, infrastructura, social y 
turismo. Ta esencial pa existi un bon colaboracion entre dife- 
rente Ministerio. Nos a palabra cu como Parlamentario nos 
lo pidi Gobierno atencion pa esaki. Departamento di Cultura 
lo presenta un concepto con pa desaroya cultura pariba di 
brug. 


Mi ta gradici sr. Siegfried Dumfries, sra. Angeline Maduro, 
sra. Lisette Maduro y sr. Jose Miguel Donata pa un reunion 
fructifero y tambe nos Minister di Cultura sra. Xiomara 
Maduro pa tuma accion mesora pa cu e mocion presenta. 


Parlamentario Alvin Molina (MEP): 


Mas celebracion cultural pariba di brug 

E 
di 5 aña di existencia di Aruba Art Fair 
lo pasa pa historia como e coleccion di 
caranan di San Nicolas y su naturaleza. Un 
campana di conscientisacion ta start sali 
pronto pa tur e scolnan encuanto e con- 
servacion di nos F;ora y Fauna. For di e 
dies artistanan local y Internacional par- 
ticipante n’e Festival di Muraya, varios di 
nan a scoge pa pinta nan precepcion di 
loke ta e cara di San Nicolas y algo di e 
flora, naturaleza y fauna di Aruba. 


RESILENCIA 
Mr. Dheo, artista procedente di Portugal 
a mescla fotorealismo cu lineanan audas 
bao di e guia di nos propio Sarah Quita pa 
asina crea loke nos ta mira riba e mural 
grandi den e caya di van Rensealstraat 
y cu ta bay hiba e nomber di Resilencia. 
Un mirada di un campeon cu mas di 20 
titulo mundial riba su nomber. E mirada 
cu ta conta riba cada obstaculo cu e ta 
sobrepasa e deseo di tende su himno na 
final, na momento cu e ta halsa su trofeo, 
celebrando e Victoria pa su pais. Desde e 
prome momento cu Sarah Quita a wordo 
acerca pa e fundacion y a ser conoci cu 
e artista, un Amistad a nace y hunto nan 
a plania te e mas minimo detaye di loke 
ta bira un di e murayanan mas yamativo 
y conmovedor di Art Fair 2022. Hasta su 
medaya di suerte cu semper e ta bisti ta 
ser mira riba e muraya cu un significacion 
maraviyoso. Sarah ya a biaha pa Japon 
y prome cu e la haci esaki a priminti di 
duna su parti di e fantastico obra aki. Un 
gradicimento na sr. Nelo y famia cu a duna 
nos e oportunidad pa haci uzo di tal bunita 
muraya. 


BALOR 
Jenna Swartz, artista hoben di Canada a 
wordo scogi pa conmemora un Defensor di 
tur loke ta San Nicolas y su problemanan, 
esun cu ta core tras di instancianan pa nos 
cayanan wordo ilumina. Ta bay den guera 
cu cualkier mandatario pa sa ki dia algo 
ta wordo soluciona. Y ta presente na cada 
ocasion pa trece loke ta pasa cu su San 
Nicolas stima. San Nicolas su Defensor 
Hilario Donker. Ta di remarca cu Jenna, a 
conoce San Nicolas via un tour. A namora 
di lo mistico di su balor di arte cayehero 
y a manda su curriculum aden pa e por a 
participa na e Festival di Muraya 2022. 


ORGUYO 
Riba e edificio di Barberia den Promenade 
esun cu ta bishita San Nicolas ta mira e cara 
di energia. Haciendo uzo di diferente arte- 
factonan tipico manera e sombre di paha. 
E mucha ta tuma su posicion di orguyo na 


momento cu e ta mira tur esunnan pasa 
cana den e caya. Cu su mirada elecuente e 
ta para riba simbolonan di nos dushi pais. 
E yuwana cu e ta desea di protégé. Nos 
parhanan y nos naturaleza. 


INOCENCIA 
Colornan super sensacional ta rondona e 
cara di un di San Nicolas su mas precioso 
habitantenan. Himno di Caribe ta yama e 
obra cu ta proyecta e bunitesa di e color 
di awa combina cu e beyeza y inocencia di 
e mucha Arubiano. Haciendo uzo di dife- 
rente shades di color WD Wild Painting 
di Yakarta pero residencia na Grecia, ta 
combina e solo cu ta baha. Un di e even- 
tonan mas bunita cu e la yega di mira. 
Colornan oranje den combinacion di e biña 
cu ta colornan cu ta yama nos isla ayo. 
Den un pintura 3 D dimensional e artista ta 
haci uzo di un muraya cu ta rondo, cu toch 
na momento bo mira esaki e ta mustra 
recht di un profundidad unico. 


AMOR 
E hoben muralista LEHO di Taiwan a ilustra 
un di e parhanan di Aruba mas leal na 
momento cu nan encontra nan pareha. 
Ilustrando tambe e colornan di bahada 
di solo den su pintura, e muralista ta 
pinta e Amor cu e ta mira den e person- 
anan di Aruba. Esaki NO ta prome bes cu e 
muralista ta bishita Aruba. E ta un persona 
cu ta varios bes na Aruba di bishita cerca 
Freewinds y ta un ser stima p’e comu- 
nidad Chines. E hoben a tuma su tempo 
pa educa un grupo grandi di studiante y 
amante di Arte pa asina nan siña e tecnica 
di combina liñanan surreal cu pintura. 
Aruba Art Fair 2022 tin mucho mas di 
conta, en special e bunita presentacionnan 
ilustra den e diferente galerianan cu lo 
keda expone pa mas dianan a peticion 
general. Den transcurso di siman lo conta 
mas riba e coleccion di Sticusa. Esun di 
Postkantoor. E coleccion di muchanan di 
scol y tambe e beyesa di coleccion priva 
di diferente artista cu pa varios aña no a 
pinta y awor ta haya e empuhe pa cuminsa 
full di nobo. 


Un record di bishitantenan a gosa di e dife- 
rente shownan, parada, obranan di Arte 
y e dushi cuminda y ambiente di e tres 
dianan di Arte y Cultura. Ya caba palabra- 
cionnan ta ser haci pa trece e eventonan 
aki mas y mas durante aña p’asina trece 
e artista mucho mas cerca di e cuidania. 
Masha hopi turista a acudi pa mira di 
cerca e Parada Cultural. 
Tambe ta bon pa menciona cu masha 
hopi obranan a wordo bendi demostrando 


asina cu Aruba ta shift den aprecio pa tur 
loke ta local. De paso e ta mustra tambe 
cu e artista a haya su draai y ta produci 
obranan asina magnifico cu ta dificil pa 
bisa no na tanto talento. 
Pa mas informacion di e obranan bishita 
www.arubaartfair.com of bishita nos na 
Galeria ArtisA den Promenade. 


E caranan di San Nicolas 


Resilencia, balor, orguyo, inocencia y amor 

En la historia de los patrones migratorios en El Caribe se 
identifican dos grandes tendencias: el primer movimiento 
notorio es la emigración extraregional, principalmente hacia 
Norteamérica, siendo los Estados Unidos el principal país de 
destino; el segundo se identifica como los movimientos intrar- 
regionales, principalmente la migración de nacionales de Haití 
hacia República Dominicana, y desde República Dominicana y 
Haití hacia islas con mayores oportunidades de empleo como 
las Bahamas y Saint Kitts y Nevis, países de la región de 
altos ingresos (OIM, 2018). La migración y la libre movilidad 
intrarregional, tanto permanente como temporal, de nacio- 
nales de los países miembros de la Comunidad del Caribe 
(CARICOM) y de la Organización de Estados del Caribe Oriental 
(OECS) ha ganado una mayor importancia en años recientes.   
Más recientemente, la llegada de migrantes y refugiados vene- 
zolanos a la región en los últimos años   se ha sumado a las 
dinámicas migratorias complejas, en particular entre islas y 
países del sur del Caribe donde la proximidad con la República 
Bolivariana de Venezuela facilita la movilidad, como en el caso 
de Trinidad y Tobago, Guyana y Curazao, pero también en 
República Dominicana (OIM y el Alto Comisionado de la ONU 
para los Refugiados (ACNUR), Respuesta para Venezuela (R4V), 
2021).   
Los desplazaminetos internos causados por amenazas natu- 
rales recurrentes como actividad sísmica y  huracanes también 
son un tema migratorio prioritario de la región. Para el 2020 
los Huracanes Eta e Iota y Huracán Laura fueron los prin- 
cipales eventos de impacto en la región afectando princi- 
palmente a República Dominicana, Cuba y Haití (Centro de 
Monitoreo de Desplazamientos Internos (IDMC), 2021).   
En el último año, la pandemia de COVID-19 ha generado impor- 
tantes afectaciones en los patrones de movilidad en la región, y 
el cierre de fronteras es una de las medidas que más complica las 
actividades y desarrollo de los países caribeños que fomentan 
su economía a través del turismo. Como medida de reactivación, 
iniciativas como la aplicación del sistema de “burbujas de viaje” 
busca reactivar la movilidad tanto intrarregional como extrarre- 
gional hacia los países de la región (OIM, 2020).   
En términos de datos migratorios, son diversas las entidades a 
cargo de la recolección, procesamiento, difusión y uso de regis- 
tros administrativos relativos a la migración en la región. Dentro 
de estas instituciones se incluyen a las Direcciones generales de 


migración, cuerpos oficiales, institutos de estadísticas, minis- 
terios de gobierno y autoridades de turismo quienes levantan 
información de pasajeros y visitantes. Algunos países con 
sistemas robustos de registro captan contenido biométrico en 
los datos de movimientos migratorios (OIM, 2018). 


Dentro de las medidas implementadas para monitorear la movil- 
idad entre países del Caribe se encuentra la aplicación del sistema 
de “Burbuja de viaje”, el cual se empezó a aplicar entre los países 
miembros de CARICOM a partir de septiembre 2020 con el fin 
de promover la reactivación económica asociada a las activi- 
dades turísticas de las cuales los países caribeños se ven alta- 
mente beneficiados (CARICOM, 2020). Inicialmente el sistema 
planteaba que no sería requisito de entrada la presentación de 
pruebas PCR negativas, pero esta condición cambió a partir de 
enero del 2021, donde cualquier pasajero, no excluyente, debe 
cumplir con presentar su prueba negativa ante autoridades. La 
condición de no verse sujetos a cuarentena obligatoria posterior a 
la llegada sigue manteniéndose como medida original del sistema   
Emigración 
El Caribe es una región con alta tendencia a la emigración, a 
partir del 2019, diez de los principales 20 países y territorios 
de emigración (en términos de proporción de la población total) 
en el mundo se encuentran en el Caribe.  Según estadísticas 
del Departamento de Asuntos Económicos y Sociales (DAES) de 
las Naciones Unidas, a partir del 2020 había un total de 9,08 
millones de migrantes procedentes del Caribe viviendo fuera de 
su país o territorio de origen (Ibid). Esto representa un aumento 
del 117 por ciento comparado con el año 1990, en el cual el 
total de emigrantes caribeños llegó a 4,19 millones. 


Datos migratorios en el Caribe 

WORLDS has come to an end 
Saturday night, with the last competi- 
tive match of the year being LCK’s T1 
and DRX in a best of 5 fighting for the 
new summoners cup. I almost missed 
the match, having the Blackout happen 
right when the opening ceremony was 
about to begin. Thankfully, the games 
lasted up to game 5, Silverscrapes! 


When I tuned in, they were both 1-1, 
and game 3 was fairly even, suddenly it 
went to T1’s favor, and they took game 
3. Game 4 was a match point for T1, 
just one more game and Faker would 
have finally regained the ownership of 
the summoner’s cup, and would have 
been the 4th championship for T1. But 
DRX was not going down without a 
fight, and fight they did! Kingen, DRX 
top laner was a beast on Aatrox. 
DRX was so ahead of the game in 
game 4 that T1 could not do anything, 
resulting in DRX taking the win. 


Game 5 was all or nothing. With both 
teams just needing one more win 
to become world champions 2022. 
Although T1 Started off good, they 
started falling behind after a while. 
Kingen again on his Aatrox and Zeka 
with some really great ulties. But T1 
is also not going down without a fight. 
After a team fight with just T1 Gumayusi 
and Zeus up, they pull of a nice Baron 
steal, and it seemed like T1 was about 
to take over the game. 


It all came down to the fight in the Elder 
Dragon, T1 Zeus and Faker, teleported 
to DRX base, and tried to backdoor. But 
DRX Kingen went there to stop them 
and succeeded. The remaining T1 
members in the dragon pit also did not 
succeed and with only Gumayusi alive, 
DRX rushed T1 nexus and took the win. 


As they said “A true Cinderella story”, 
DRX the fourth seed from LCK, who 
no one was expecting to even get into 
Worlds, coming in from the Playins, 
and going all the way to becoming the 
Worlds Champions 2022. The first team 


to ever do it, the first world champion- 
ship for Deft, and the first team to own 
the new Summoners Cup. 
Kingen also becoming Worlds 2022 
MVP. I can’t wait for DRX’s champion- 
ship skins! 


League of Legends 
Worlds 2022: 
Worlds 2022: From LCK 4th seed to World Champions! 
From LCK 4th seed to World Champions! 

Gaming 


Esports 
Official challenge for 
Pac-Man 99 announced 


Entertainment 
HBO officially announced 
The Last of Us TV series release date 


EARLIER this week, November 2, HBO officially announced 
the release date for ‘The Last of Us’ TV series. The series 
will officially air on the 16th of January, 2022. There will be 
nine episodes and a new episode will be released weekly. 


‘The Last of Us’ series is based on a game developed by 
‘Naughty Dog’ and was released in 2013 for playstation 3 
with the same title. ‘The Last of Us’ is about the two main 
characters, Joel Miller and a teenage girl named Ellie, in a 
zombie infested world. 


I am unsure how much the series will follow the game story, 
but Joel was hired to escort Ellie because some doctors 
believe she may be the cure to the ‘plague’ and with Joel 
and Ellie traveling together; they form a father-daughter 
bond. 


Joel will be played by Pedro Pascal and Ellie will be played 
by Bella Ramsey. Both actors acted in another HBO series, 
Game of Thrones. Although both were never really in the 
same, as Pedro died earlier in the series and Bella came 
later on in the series. 


This is one of the series that’s in my ‘To watch list’ for 
2023. 


ON October 27th, Elon Musk bought twitter for $44 billion, 
and later it was announced that he would fire 3500+ out of 
the 7500 staff members. The layoffs are happening across 
twitter’s staff across the world. Shiraz, the gaming’s social 
lead of twitter was one of those staff members. Shiraz has 
worked for twitter for 9 Years 


Shiraz wrote “I always tried to champion Creators and 
Gaming internally to the best of my ability no matter how 
small or big you were” days before the layoffs. 


Although the mass layoffs are still happening, a lawsuit was 
filed against the company. 
The suit filed in San Francisco U.S District Court alleges that 
the company violated federal and state law, which states 
that ‘mass firing requires 60 days of notice’. 


WITH Pac-Man 99 hitting 9 million downloads, Bandai 
Namco announced that they will hold a Pac-Man 99 chal- 
lenge. An Esport tournament with popular content creators 
playing against their fans, in a battle-royale game. 


It will begin as an online tournament and ultimately culmi- 
nate in a physical event that will be announced in the future. 
The event participants, content creators and top finished, 
will participate in the finals in front of a live audience. 


Pac-Man 99 is available on Nintendo Switch. Pac-Man 99 is 
a battle royal game, where you fight to be the last ‘pac man’ 
alive against 98 other players. 


Business 
Twitter Gaming’s social lead laid off 

WILLEMSTAD – Diabierna Corte di prome instancia a dicta 
sentencia den un caso di atraco, caminda 3 ciudadano yiu 
di Corsou a haci nan mes culpabel na ladronicia y menasa. E 
trio aki a drenta e cas, despues cu nan a haya tip cerca nan 
co-acusado Chines cu a declara cu den e cas aki si tin cos 
di horta. No a importa e homber Chines cu aki ta trata di su 
propio paisanonan, di kende el a bisa cu nan tin hopi placa. 
Tabata 11 di april 2022 cu e atraco a tuma luga na un cas 
den e bario Brievengat, esta den John de Poolstraat. 
E atracadonan ta A. Felipie (24), R. Valies (20) y F. Florencia 
(24). Segun un di e acusadonan, el a comete e acto pa yuda 
un di esnan cu tabata cune, pa paga esaki su debenan. 
Ta danki na e homber di nacionalidad Chines G. Mai (43) cu 
e suceso aki por a tuma luga, pasobra ta (Mai) a recomenda 
pa bay n’e cas ey. Tratamento di e caso di Mai mes den sala 
di corte a keda pospone, pasobra, su abogado esta señora 
mr. Atena Sulvaran a haya cu mester scucha testigo prome. 
Tur e 3 acusadonan esta A. Felipie, R. Valies y F. Florencia a 
admiti nan culpa, pero a benta falta riba e homber Chines 
Mai. 
Atrobe tabata polisnan cu a actua cu hopi diligencia, nan a 
haya informacion di bisiñanan cu algo robes tabata soso- 
diendo den e cas y asina ey a core yega mesora na e sitio, 
hayando e atracadonan den accion. 
Polis a tuma nota cu un di e atracadonan a core sali pa bay 
for di e cas, lagando un tas atras cu den dje e pertenenci- 
anan horta, cu tabata placa y joya. Conociendo e bario di 
Brievengat den su plant’i man, polis a bay para na un punto 
strategico, pa gara e atracadonan. Para na e sitio, polis a 
mira un homber tur na preto, cara tapa, tur hancha tabata 
coriendo ta bin den su direccion. Mesora polis a detene e 
sospechoso cu a bin resulta di ta Florencia. 


Droga casi semper ta den e wega 
Durante tratamento di e caso di e 3 hobennan cu a tira atraco 
riba e famia Chines den Brievengat, e acusado Florencia 
a declara cu ningun momento so el a drenta e cas, su rol 
tabata djis pa wak caya, soru pa e otronan por a horta den 
tur trankilidad. E trio a sigui bisa cu tabata un plan di Mai, 
esta e homber Chines. Tambe tin uzo di droga durante suces- 
onan manera esaki caminda despues nan ta pretende di no 
tabata sa asina bon kico nan tabata haciendo. E acusado 
Florencia a conta mas aleu cu el a yega di traha pa Mai, anto 
cu un par di dia prome cu e atraco, Mai a bis’e cu e conoce 
un famia Chines cu tin hopi placa. Dia di e atraco Florencia 
tabatin e compromiso di mester a paga e apartamento cu e 
ta keda aden. Florencia a consulta cu Valies pa puntra si e 
por yud’e, pero esaki no tabata por. Florencia, a sigui conta 


di tur e intentonan cu el a haci pa evita cu e ta bay haci 
malo, pero al final no a ked’e nada otro. 
Mai a bis’e cu e no por yud’e cu placa y asina ey el a bay 
cerca un otro amigo pa wak si e por a haya e ayudo finan- 
ciero, pero e amigo tambe a nenga. 


Den Mai su van a core bay cerca Felipie. E homber Chines, 
Mai, a baha for di e vehiculo, para papia cu Felipie un rato 
pa djey a pasa busca Valies. Hunto nan a bay na e cas di 
e famia Chines pa tira atraco. Mai a convence e trio cu n’e 
cas ey, nan por haya hopi placa y a duna nan un sker di 
beton, pero e T-shirtnan ta Valies a bin cu nan pa nan tapa 
cara. Remarcabel ta e hecho cu droga na ocasion di e tipo 
di delitonan aki ultimamente casi semper ta hunga un rol 
masha grandi mes. Conscientemente e hobennan aki ta bati 
nan curpa cu droga pa djey drenta den accion cometiendo 
crimen. 


Florencia a bisa cu nan no tabata nan mes, paso e dia ey nan 
a uza molly y marihuana. Fiscal a haya e acusacionnan proba 
y a haci demanda di 6 aña pa tur e acusadonan. Pero hues 
ya su preparacionnan prome cu e sentencia, a bisa di ta tene 
cuenta cu e rol di cada acusado. Valies y Felipie, hues a haya 
culpabel pa motibo cu nan ta esnan cu a drenta den cas, 
violando e habitantenan aki su privacidad y menasa nan. Cu 
violencia y menasa a atende cu e victimanan. A saca arma 
di candela pa nan, pa colmo den presencia di muchanan 
chikito cu sigur lo sigui cu cierto trauma den nan bida. No 
tin duda cu Florencia tambe mester bay cera, pero el a sali 
di bon compara cu su complicenan, hues a tene cuenta cu e 
acusado aki su rol di tabata uno di para pafo y wak caya. E 
no a drenta den e cas. Al final hues a yega na un condena di 
5 aña pa Felipie y Valies, anto pa Florencia 36 luna di castigo 
di prizon. Ainda falta e caso di e homber Chines Mai pa keda 
trata. Caso di e acusado aki, lo keda trata na un otro ocasion 
pa cua lo plania un fecha. 


Dos hoben condena na 5 aña y e otro na 
36 luna pa atraco den cas di famia Chines 

WILLEMSTAD - Corte di prome instancia a dedica na trata- 
mento di e caso di e ciudadano H. M. F (36), acusa pa pose- 
sion di arma candela, dia 26 di juli ultimo. Despues di a haya 
un tip anonimo polisnan a bini den accion pa pone man riba 
e acusado aki. Esey kier men cu den practica, masha poco 
cos ta keda scondi, sin sali na claridad. 
E acusacion contra e ciudadano H.F ta bisa cu e ta dispone 
di un pistol, mas 88 bala. 


Banda di esaki e ta keda acusa pa 181 gram di cocaina. Tur 
cos a cuminsa na momento cu polis a haya un informacion 
cu e acusado tin un arma di candela. Hende ta papia te cu 
cosnan ta yega na horea di autoridadnan. Pues rumornan 
persistente a pone cu polisnan a tene un entrada hudicial 
den e cas caminda H.FM sa ta, anto haciendo asina ey a 
canta bingo, pasobra en berdad a haya e arma di candela cu 
mas di 88 bala. 


Den sala di corte diabierna, e acusado H.F a purba salba 
su curpa, bisando cu el a hay’e den e situacion aki, paso e 
tabatin contacto cu hendenan robes. Ta trata aki di hendenan 
cu a bini cerca dje cu e arma di candela pa pone como borg 
pa nan haya placa. 
Tresiendo e punto di bista aki padilanti e acusado H.F mesora 
a reconoce cu el a actua robes, pero den e mesun rosea 
H.F a insisti cu e no tabatin ningun mal intencion cu e arma 
di candela. Logico ta cu tur cos ta mustra cu ta e arma di 
candela cu el a tuma den forma di borg a trece den un ‘bad’ 
spot. 


Pero, a haya Maria tambe cu 181 gram di cocaina y pa loke 
ta esey, segun Franciscoia ta pa uzo propio. Masha trankil H. 
M. F. a para splica cu e 181 gram di cocaina cu a hay’e cune 
ta pa e gasta hunto cu amigo. 
El a sigui trece padilanti, cu na momento cu amigonan bini 
cerca dje na cas, nan ta dal e droga y relax. No ta nada 
straño, pasobra su amigonan na nan turno ta haci mescos. 
Ora e ta na cas di amigonan, nan tambe ta saca droga pone 
riba mesa pa nan gasta hunto. Hues mr. Snitker, comber- 
sando mas aleu cu e acusado, a bisa cu polisnan confronta 
cu e droga a pensa cu H.M.F lo mester ta un ‘dealer’ den 
droga, pero loke a scapa e acusado aki for di e sospecho di 
ta un ‘dealer’ den droga ta resultado di e investigacionnan 
riba su telefon. Hues a laga H.F.M compronde cu despues di a 
listra su telefon, no a haya ningun foto, of combersacionnan 
cu por tin di haber cu benta di droga. Cerca bendedonan 


di droga den mayoria caso, telefonnan sa papia palabranan 
cla. 
Fiscal no a tarda pa trece e demanda di castigo padilanti. 
Durante su rekisitorio e fiscal a opina cu e acusacion contra 
Maria di posesion di cocaina ta legal y convinsentemente 
proba y a yega na un demanda di 15 luna di cua 6 luna condi- 
cional. E acusado Maria a laga mira cu e tin hopi preocupa- 
cion pa e circunstancia di su mama, el a bisa, haciendo uzo 
di su derecho di hiba su ultimo palabra, cu e kier bay cas pa 
sigui cuida su mama, ya cu su mama mester di su yudansa, 
mirando cu e mama ta lam na un banda di su curpa. 


Ademas H.M.F. a enfatisa cu su yiunan mester di dje, su 
famia pa e ta masha importante mes. Den caso di su adic- 
cion na droga, e ta dispuesto pa e ricibi e yudansa profe- 
sional necesario pa kita di su adiccion y tambe cu e ta para 
cla pa cualke guia. 
Hues tambe a haya cu e acusacion ta proba y a bay full di 
acuerdo cu e demanda di fiscal. 


15 luna castigo di prizon pa ciudadano 
haya cu arma di candela y 88 bala 


Mas 181 gram di cocaina 

Detencion relaciona 
cu violencia 
relacional y menasa 


WILLEMSTAD - Diabierna 4 di november 
2022 alrededor di 19.55’or, Central di Polis 
a ricibi informacion cu na un cas den area di 
Sero Fortuna tin un homber den discusion su 
pareha. 
Na yegada di e unidad a topa cu un dama cu 
a declara na polis cu durante di un discusion 
cu su pareha esaki lo a menas’e cu morto y 
manda un boter den su direccion. 
Na e sitio a detene e homber sospechoso 
L.M.W., nace na Corsou di 29 aña di edad, 
relaciona cu e caso ariba menciona. 
A presenta e sospechoso dilanti di un fiscal 
auxilia cu a ordena su encarcelamento pend- 
iente di mas investigacion. 


Caso di 
hogamento 


WILLEMSTAD - Diasabra 5 di november 
2022 alrededor di 15.58’or, Central di Polis 
a ricibi notificacion cu na Playa di Marie 
Pampoen tin un caso di hogamento. Mesora 
Central a dirigi un unidad di Punda pa e 
sitio. Na yegada di e unidad, el a tuma nota 
cu algun personanan den bisindario a saca 
e victima (un hende homber) for di awa y 
hunto cu personal di ambulance cu tabata 
na e sitio a trata di reanim’e, pero sin e resul- 
tado desea. 


For di un investigacion preliminar a resulta 
cu e homber aki tabata sambuya na e playa 
y diripiente a hay’e cu complicacion, cu e 
consecuencia cu el a guli basta awa. Dokter 
di polis a constata morto di e homber aki. 
Polis a confisca e ekipo di sambuya pa 
mas investigacion. Riba di ordo di fiscal a 
confisca e curpa pa haci autopsia di ley. 


Polis ta reserva e identifica di e victima te na 
momento cu famia wordo informa debidam- 
ente di loke a tuma luga. 


WILLEMSTAD – Un caso suma- 
mente tristo y doloroso ta esun 
trata diabierna den sala di corte, 
referiendo na un suceso teribel 
cu tabata 10 di november 2021. 
Fiscal a haci demanda di 10 aña 
pa M. Penijn (38) acusa di a hinca 
su mama di 75 aña na altura di su 
barica pa djis despues hinca su 
tio Elvio Penijn di 84 aña mortal- 
mente. E tio a interveni pa stop e 
homber aki di molestia e mama. 


Di acuerdo cu e dagfar ta un asesinato cu a tuma luga dia 10 di november 
2021 den Balaoestraat na Mari Pampoen. 
Corte a atende e caso aki di un forma masha special mes, pa cuminsa 
durante e tratamento anteriormente, na luga di hues mr. J Snitker dicta 
sentencia, e hues a dicidi cu ta habri e caso bek pa motibo cu no a haci 
suficiente investigacion riba e problema psikiatrico cu e acusado ta 
confronta cune. 


Masha remarcabel ta cu durante tratamento di e casonan, e acusado 
Penijn mes no a bisa ni sikiera un palabra. Tur hende sa cu malesanan 
psikiatrico sa tin impactonan devastado riba esnan concerni. 
Hecho ta cu e acusado ta cera den e departamento di Foba, debi na 
su problema psikiatrico. Su mama cu tabata presente durante trata- 
mento di e caso, a conta e historia di e baca cu a laga muri hoga na 
pos, pasobra ta mas di 20 aña e mama tabata buscando yudansa y 
tratamento pa su yiu, pero esaki nunca a sosode. 


A laga e problema sigui ‘drag on’, te cu esaki a conduci na e tragedia 
di 10 di november 2021. Mas aleu e mama a declara di forma dicidido 
cu e no kier e yiu aki mas na cas, paso e ta trece hopi problema entre e 
cu su rumannan y e mes como mama no ta confi’e mas. Masha e mama 
ta lamenta, cu den sala di corte, e acusado (esta su yiu M. Penijn cu a 
mata su propio tio) no a papia absolutamente nada. Natural esaki no ta 
un comportacion sano. E mama mes ta haya cu e yiu aki mester sinta 
un castigo largo pa e siña su les y no haci algo asin’aki cu ningun hende 
nunca mas. 
Den declaracionnan di e acusado aki na polis, el a nenga redondamente 
di ta esun cu a comete e acto cruel aki. Fiscal a haya e acusacion proba 
y a pidi 10 aña di castigo, mas guia di Clinica Capriles. Fiscal ta opinion 
tambe cu personanan asin’aki, mester tene nan leu fo’i comunidad, 
pasobra nan ta super peligroso y ta un menasa serio pa pas y tranki- 
lidad den pueblo. Hues mr. J. Snitker lo dicta sentencia aki 3 siman den 
e caso aki. 


Demanda di 10 aña pa 
homber cu a hinca su mama 
y despues mata su tio 

Fortaleza Pa Famia 


ALELUYA, ta hopi hende ta bisa nan stima Dios, y nos no por pone nan amor na duda, 
pasobra tur hende mester Dios, y pone Dios na prome luga den nan bida, pero pa bo stima Dios, 
bo mester obedece Dios, pasobra Dios conoce bo prome cu bo tabata den barica di bo mama, asina bon Dios conoce bo. 


P’esey awendia ora bo ta mira hende ta rebeldia, ta chercha, ta biba den desobediencia y inmoralidad, 
nos tin di haci hopi oracion y pidi Dios tene misericordia. Pasobra si un hende di berdad ta stima 
Dios e ta purba di tur forma pa evita di haci locual no ta boluntad di Dios. 


Marco 12:30 ta bisa: Stima Señor bo Dios cu henter bo curason, 
y cu henter bo alma,y cu henter bo mente,y cu tur bo forsa. 


1 Juan 2:15 ta bisa: No stima mundo, ni e cosnan cu tin den mundo, 
Si un hende ta stima mundo e amor di e Tata no ta den dje. 
Pasobra tur loke tin den mundo, e deseo di carni y e deseo di wowo, 
y e orguyo di bida, no ta bini di e Tata sino di e mundo. 


Esaki ta demostra cu ora nos ta stima e mundo, nos ta leu for di stima Dios. 
Si bo ta stima Dios bo ta obedece locual Dios ta bisa, 
pasobra cerca Dios nos ta demostra nos amor cu obediencia. 


Romanonan 8:7 ta bisa: Pasobra e mente fiha riba e carni ta enemistad contra Dios, 
pasobra e no ta somete su mes na e ley di Dios, como e no ta capaz di haci esey tampoco. 
Y esnan cu ta den carni no ta agrada Dios. 


Ta hopi cos hende ta haci den carni y kere cu Dios ta di acuerdo cu nan, hopi hende kier manipula 
Dios purba pasa over di Su palabra of miho bisa menosprecia e palabra di Dios, pa asina haci locual cu nan kier. 


Isaias 1:19 ta bisa; Si boso ta dispuesto pa obedece, boso lo come lo miho di e tera. 


Ta dificil yama Señor, Señor y no obedece e palabra di Señor, cada ken cu haci asina ta falta sabiduria, 
pasobra e ta caminda e por ricibi tur cos, pero pa falta di obediencia e ta perde tur cos. 
Dios ta duna su Spirito Santo na esnan cu ta obedece (Hechonan 5:32, ta imposibel biba den rebeldia y 
murmuracion y wordo yena cu e Spirito Santo. 


Ora nos ta kibra otro, bringa otro, traiciona otro, venga otro,y keda sin pordona otro, 
ta un señal cu nos no conoce Dios, pasobra esun cu conoce Dios ta stima su ruman. 
Awor nos ta compronde dicon hopi plan di hende y proyecto ta faya, 
pasobra Dios ta mira e curason tras di e plan of e proyecto, e ta mira caminda tin falsedad, 
y e ta mira ken ta bay wordo perhudica, y pa su misericordia e no ta laga e asunto ey tuma luga. 


Abraham su obediencia y amor pa Dios a lage bira Tata di nacionnan. 
Hose su obediencia, a pone cu e a huy for di inmoralidad, wordo cera siendo inocentemente, 
pero despues e mes ta e homber cu a bira gobernador di Egipto pasobra e tabata stima Dios. 


Ora nos ta haci oracion constantemente, lesa y medita den nos bijbel, ayuna y busca cara di Dios, 
nos lo conoce Dios poco poco y nos obediencia lo hiba nos na gran bendicion. 


Conoce Dios y Obedece Dios ta nifica stima Dios. 
Sinceramente, Pastor Marcel Balootje 


Conoce dios, y obedece dios, ta nifica stima dios 


26 


AWEMainta 
Dialuna, 7 November 2022 


Every life is noted and is cherished, 
and nothing loved is ever lost or perished. 


I have fought the good fight, I have finished the my course, I have 
kept the faith. ( 2 Timothy 4: 7-8 ) 


Cu dolor na nos curason, nos ta participa fayecimento di: 


José Stanley La Cruz 
Mihor conoci como:” Stanley of Jo” 
*24-11-1943 - †01-11-2022 
Ex empleado di Postkantoor 


Na nomber di: 
Esposa: † Wilma La Cruz-Vilt 


Yiunan: Paul La Cruz y Miriam Hartmann y yiunan 
Suzette La Cruz y yiu na Hulanda 
Ivy Stewart y yiu 
Ian Mc. Dougal y yiu 
Gerald Mc. Dougal y yiunan 
†Sherman Webb 
Joven Webb y yiu 


Nieto(a)nan: 
Jade Stroop, Jeremia La Cruz, Hamed La Cruz, Juendrick 
Margaretha, Ilaisha Mc. Dougal, Xciengeley Mc. Dougal, Jada Mc. 
Dougal, Jaydien Webb 


Rumannan: 
Sra. Vda. Ingrid Beeldsnijder-Maria y famia 
Sra. Marjory Vrutaal-Doran y famia na Curaçao 
Sra. Jeannette Vidal-Doran y famia na Curaçao 
Sra. Meredith Curiel-Doran y famia na Curaçao 
Sra. Vda. Marjorie Maduro-Lodowica y famia na Curaçao 


Subrino(a)nan: 
† Siegfried Maria, Edwin Maria, Sherida Maria, Sandra Maria, 
†Meredith Maria, Eugenie Maria, Anthony Maria, Sharlon Maria, 
†Maruska Maria, Senamijn Maria, Dwayne Maria, Igmar Lodowica, 
Sherine Lodowica, †Lionel Lodowica, Esmeralda Beeldsnijder, 
Jessica Beeldsnijder, Omira Beeldsnijder, Lloyd Beeldsnijder, Swesdy 
Beeldsnijder, Gabriela Beeldsnijder, Adrie Viotty. 


Ex coleganan di Poskantoor Aruba, ex integrante nan di Papito y su 
Doble Sabor, tur musicante y cabajista. 
Amigonan di cas y casino 


Demas famianan, primo y primanan na Aruba, 
Curaçao, Hulanda y Suriname: 
La Cruz, Vilt, Maria, Doran, Stewart, Mc. Dougal, Webb, Lodowica, 
Diels, Beeldsnijder, Toppenberg, Rodriguez, Manuela, Vrutaal, Vidal, 
Curiel, Ramono, Stroop 


Adres pa condolencia: Royal Funeral Home dialuna 07 di 
November 2022 di 7 or pa 9 or di anochi. 
Ta invita pa acto di entiero cual lo tuma lugar diamars 08 di 
November 2022 na Royal Funeral Home di 2or pa 4or di atardi, 
despues saliendo pa Santana Catolico na Noord. 


A 
we, 7 di november lo tin otro Rosario Bibo na kapel di 
Alto Vista cuminsando pa 7:30pm. 
Comision organisado ta invita tur fielnan, specialmente e 
hobennan cu a confirma y cu ta bay confirma proximam- 
ente pa uni den oracion hunto cu nan mayornan, madrina 
of padrino. 
Lo resa pa paz mundial, pa paisnan rico yuda esnan mas 
pober, pa combati tur enfermedad. Cada persona por 
presenta su propio intencion manera pa nos casnan di 
famia, pa tur hende cu ta traha, pa tur studiante, pa felic- 
idad spiritual di nos hendenan. 


Un invitacion general p’awe 7 di november pa 7:30pm, na 
kapel di Alto Vista pa pidi Mama Maria sigui proteha nos 
isla. 


Rosario Bibo 
awe na Alto Vista 

Every life is noted and is cherished, 
and nothing loved is ever lost or perished. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Nos ta anuncia fayecimento di 


Josepha F. Dijkhoff 
*10-05-1941 - †02-11-2022 


Acto di despedida lo wordo anuncia despues. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta participa fayecimento di nos ser stima, 


Maria M. Erasmus 
Cariñosamente yama “Chia of Dudu” 
*06-01-1961 - †04-11-2022 


Acto di entiero lo wordo anuncia despues 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu dolor na nos curason nos ta anuncia fayecimento 
inesperadamente di nos ser stima: 


Jeannette J. T. Tromp 
Cariñosamente yama “Dina of Jean” 
*09-07-1973 - †02-11-2022 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Anna Sofia Lampe-Geerman 
*13-11-1934 – †03-11-2022 


Acto di entiero lo wordo anuncia despues 

